<classify> Azam ambayo sasa imefikisha pointi 22 katika michezo minane iliyocheza ikichupa kutoka nafasi ya pili hadi ya kwanza ikiiengua Yanga yenye pointi 20, ilipata mabao yake mawili ndani ya dakika saba tangu mchezo huo kuanza. Mtibwa inashika nafasi ya tatu ikiwa na pointi 19, huku Simba ikiwa na ya nne na pointi 18.Bao la kwanza lilifungwa dakika ya tano na Didier Kavumbagu kwa shuti baada ya shambulizi lililoanzishwa na kiungo Michael Balou. Dakika moja baadaye nahodha John Bocco aliifungia Azam bao la pili akiunganisha krosi ya Shomari Kapombe.Timu hizo ziliendelea kushambuliana kwa zamu, huku JKT Ruvu ikipata nafasi za kufunga za kufunga, lakini washambuliaji wa timu hiyo wakiongozwa na Saad Kipanga walishindwa kuzitumia vyema.Dakika ya 31 JKT Ruvu inayonolewa na Abdallah Kibadeni ilipata bao la kwanza mfungaji akiwa Najim Magulu akimalizia mpira uliopigwa na Kipanga uliowababatiza wachezaji wa Azam.Bocco aliifungia Azam bao la tatu kwa mkwaju wa penalti dakika ya 64 baada ya Kapombe kuangushwa katika eneo la hatari na beki Paul Mhidze, hivyo mwamuzi Israel Nkongo kuamua adhabu hiyo.Bao hilo liliwaamsha JKT Ruvu wanaoshika mkia katika msimamo wa ligi wakiwa na pointi mbili, ambapo bao hilo lilifungwa na Emmanuel Pius. Mchezaji aliyeingia kipindi cha pili, Kipre Tchetche akichukua nafasi ya Bocco aliifungia Azam bao la nne dakika ya 90 akitumia vyema pasi ya Kavumbagu.  <topic>: MICHEZO 